cyanic-selkie/wikianc huggingface dataset:
Nottinghamshire
Distrikta i Nottinghamshire er Ashfield, Bassetlaw, Broxtowe, Gedling, Mansfield, Newark and Sherwood og Rushcliffe. City of Nottingham var ein del av Nottinghamshire mellom 1974 og 1998, men er i dag ei sameint styresmakt som framleis er ein del av det historiske og seremonielle grevskapet.
Liv Marit Moland
Moland vart fødd i Hisøy i Aust-Agder. Ho var medlem av kommunestyret i Hisøy i periodane 1979–1990, og var ordførar i perioden 1990–1991. Ho var medlem av formannskapet i Arendal i perioden 1991–1994, varaordførar 1994–1995, medlem av formannskapet 1995–1997, og av bystyret 1997–1999.
Nottinghamshire
Grevskapet har litt over ein million innbyggjarar. Halvparten av desse bur i storbyområdet kring Nottingham, som òg strekkjer seg inn i Derbyshire.
Kokura
Kokura (小倉) var ein gammal festningsby som saman med drabantbyen Moji vakta Shimonosekisundet mellom dei japanske øyane Honshu og Kyushu.
I 1963 blei Kokura slått saman med Moji, Tobata, Wakamatsu og Yahata til den større byen Kitakyushu. Kokura er stoppeplass på Sanyo-lyntoglina og har ferjesamband med Matsuyama på Shikoku og Busan i Korea.
Kokura var det eigentlege målet for den andre atombomba amerikanske styrkar slapp over Japan. Åtaket mot byen den 9. august blei avverja av tett skydekke, og bombeflyet Bockscar forlet byen etter å ha floge over byen tre gonger. Denne hendinga gav opphav til det japanske omgrepet kokuraflaks om nokon som slapp unna ei fæl hending utan å vera klar over det.
Stolberg
Stolberg er ein by i Tyskland i delstaten Nordrhein-Westfalen med om lag 58 000 innbyggjarar. Han ligg i kreisen Aachen og har ein lang tradisjon som industriby.
Geografi
Stolberg ligg om lag 5 km aust for Aachen i ein dal ved sida av Eifel, som går austover frå her i området Hürtgenwald. I sør grenser Stolberg til kommunen Monschau og i nord til Eschweiler.
Stolberg er delt inn i Unterstolberg og Oberstolberg, som inneheld det meste av gamlebyen. Andre delar av Stolberg er Atsch, Büsbach, Donnerberg og Münsterbusch. I tillegg har landsbyane Breinig, Dorff, Gressenich, Mausbach, Schevenhütte, Venwegen, Vicht, Werth og Zweifall vorte ein del av Stolberg.
Historie
Stolberg vart først nemnd i dokument frå 1100-talet. Han vart eit viktig senter for messingproduksjon då protestantiske messingprodusentar frå Aachen slo seg ned her rundt 1600 for å kome unna religiøs forfølgjing og økonomiske restriksjonar. Derfor fekk Stolberg kallenamnet Die Kupferstadt (Koparbyen).
Stolberg vart mindre viktig som messingprodusent då rein sink vart tilgjengeleg på midten av 1800-talet. Mange messingprodusentar flytta til andre industriar, særleg glas- og tekstilindustri.
Stolberg var ein del av hertugdømet Jülich fram til 1794 då han vart okkupert av Frankrike og vart ein del av kantonen Eschweiler i departementet Roer. Etter Wienerkongressen i 1815 vart Stolberg ein del av Preussen.
Stolberg vart kjend på 1960-talet som heimstad for thalidomid-produsenten Grünenthal.
Manabu Ikeda
Han spela for klubbane Urawa Reds og Shonan Bellmare.
Fylkesveg 515
Fylkesveg 515 (Fv515) går mellom Grinde og Nedstrand i Tysvær. Veglengda er 37 km.
Stolberg
Historie
I dag er det tre nynazistar i bystyret.
Fylkesveg 515
Han tar av frå E39 ved Grinde og går austover til Skjoldafjorden, over Skjoldastraumen, sørover på austsida av Skjoldafjorden til Espevik og deretter austover forbi Hinderåvåg til Nedstrand ferje.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Barmøya
Barmøya, til vanleg kalla Barmen, er ei øy i Stad kommune i Vestland. Ho ligg i Sildegapet sør for Stad. Arealet er 9 km² og ho har om lag 50 innbyggjarar.
Northumberland
Etter at Tyne and Wear vart skipa i 1974, etter å ha vore lutar av grevskapa Northumberland og County Durham, har grevskapsrådet i Northumberland halde til i byen Morpeth, aust i grevskapet.
Barmøya
Det høgaste punktet på øya er Skjolden på 545 meter over havet. Nord for Barmøya ligg Røysetfjorden. Mellom øya og fastlande ligg Barmsundet.
Ei lita bilferje tar innbyggjarane over til fastlandet.
Northumberland
Opphavet til Northumberland er det tidlegare kongedømet Northumbria, men dagens Northumberland femner om eit mykje mindre landområde. Som kongedømet Northumbria under kong Edvin, strekte dei historiske grensene for regionen seg frå Humber i sør til elva Forth i nord. Dei historiske grensene til grevskapet dekte eit anna område, inkludert Newcastle upon Tyne, den tradisjonelle grevskapsbyen, og Tynemouth og andre busetnader i North Tyneside, som har vore ein del av Tyne and Wear sidan 1974. Dei historiske grensene til grevskapet utelet stundom Islandshire, Bedlingtonshire og Norhamshire (North Durham), eksklavane til County Durham som vart innlemma i Northumberland i 1844.
Sidan området ligg på grensa mellom England og Skottland, har mange militære slag funne stad her.
Geografi
Grensa mot Skottland vert danna av fjella Cheviot Hills (815 moh.) og elva Tweed. Andre elver er Tyne, Blyth og Coquet. Åsryggane består av granitt og andesitt frå devontida. Whin Sill er ein doleritt-intrusjon frå karbontida.
Landskapet i Northumberland er lågt og flatt nær Nordsjøkysten, og fjellrikt i nordvest. Det er rikt fugleliv langs kysten, som vert rekna som særleg vakker med 102 km lang stiar. Dalføra er fruktbare. Det er eit stort sauehald, og noko fiske.
Andranik Margarjan
Andranik Margarjan var ein armensk politikar. Han var statsminister i Armenia frå 12. mai 2000 til han døydde. Margarjan var medlem av Armenias republikanske parti (Hayastani Hanrapetakan Kusaktsutyun).
Northumberland
Geografi
Utanfor kysten av Northumberland ligg øyane Lindisfarne, og kalla Holy Island og Farne Islands, som består av doleritt.
Andranik Margarjan
Andranik Margarjan vart medlem av Det nasjonale einskapspartiet i 1968. Dette partiet var forbode i Sovjetunionen. Margarjan gjekk inn for eit uavhengig, demokratisk Armenia. Han vart arrestert i 1974 og dømd til to års fengsel for å spreia upatriotiske idear og aktivitetar. Då Armenia vart sjølvstendig vart Margarjan med i Armenias republikanske parti i 1992. Han var formann i partiet frå 1993. President Robert Kotsjarjan utnemnde han til statsminister 12. mai 2000.
Northumberland
Klima
Northumberland ligg i ei mild, temperert klimasone, og har eit typisk kystklima for Nordaust-England. Vêrlaget er særs omskifteleg, gjennomgåande med høg luftfukt. Gjennomsnittleg årleg temperatur er 7,1-9,3 °C. Det fell 466-1060 mm årleg nedbør.
Andranik Margarjan
Margarjan døydde brått av hjarteinfarkt 25. mars 2007. Han var gift og hadde tre born.
Strupe
Strupen er den øvre, fremre delen av halsen. Strupen omfattar strupehovudet og den nedste delen av svelget. Den nedste og største delen ligg bak strupehovudet. Under svelging vert strupehovudet løfta slik at blant anna strupelokket lukker for inngangen til luftrøyret og hindrar at spytt, slim og mat trenger ned i luftvegane.
Abelkonkurransen
Abelkonkurransen er ein årleg matematikkonkurranse for elevar i den vidaregåande skulen, oppretta til minne om Niels Henrik Abel.
Konkurransen består av tre rundar: I første runde får ein tjue fleirvalsoppgåver som skal svarast på i løpet av 100 minutt, i andre runde får ein ti oppgåver med heiltalssvar som skal løyast i løpet av 100 minutt, og i finalen får ein 4 timer på seg til å gje fullstendige løysningar på fire vanskelegare oppgåver. Medan første runde vert heldt i november, vert finalen heldt i midten av mars kvart skuleår.
Dei tre beste i Abelfinalen kvalifiserer seg direkte til den internasjonale matematikkolympiaden (IMO), medan dei tre siste deltakarane vert tekne ut etter ein nordisk matematikkonkurranase i starten av april. I tillegg vert eit lag på fem personar tekne ut til Baltic Way, ein lagkonkurranse seinare på året.
Moll
Den naturlege mollskalaen er bygd opp av følgjande intervall: heiltone, halvtone, heiltone, heiltone, halvtone, heiltone, heiltone. Desse intervalla er dei same som ein får om ein begynner ein durskala på det sjette trinnet (seksten). C-dur-skalaen går C D E F G A H, så A-naturleg-moll går A H C D E F G
Harmonisk moll tar utgangspunkt i naturleg moll, men har heva septimen (det sjuande trinnet) med ein halv tone, slik at spranget frå sjette til sjuande trinn er ein og ein halv tone: A H C D E F G#. Det heva sjuande-trinnet gir ein leietone til grunntonen. Dette er den mest brukte mollvarianten frå barokkens tid, ettersom det opnar for ein lettare dominantisk tilbakekomst, som òg er vanleg i korallharmonisering.
Melodisk moll har heva 6. og 7. trinn på rørsler som går oppover, og senka 6. og 7. trinn på rørsler som går nedover.
Nesledyr
Nesledyr (Cnidaria) omfattar mellom anna maneter, korallar og sjøanemoner, og er biradiale dyr som har fått namn etter dei lammande neslecellene, eller cnidocyttane, sine. Gruppa er utbreidd i saltvatn og ferskvatn, og utmerker seg evolusjonshistorisk som dei første organismane med ekte vev, mellom anna nervar og musklar.
Fødeinntak
Nesledyra lever som filtrerarar eller rovdyr, avhengig av leveviset og storleiken deira. Dei fleste lever hovudsakleg av små krepsdyr og anna plankton som dei fangar med neslecellene sine. Når ein næringspartikkel kjem i kontakt med den såkalla cnidocoilen på neslecella, utløysar det nematocysten, ein slags tentakkel. Denne lammar og heldt fast byttet, som så vert trekt inn i munnen på dyret av kontraktile musklar. Frå munnen går byttet inn i den gastrovaskulære hola, som svarar til ”kroppshola” til dyret. Her skjer all den ekstracellulære fordøyinga i organismen, i tillegg til utskiljing av egg og sæd og noko gassutveksling. Hola har i motsetnad til analoge strukturar hjå mange andre organismar berre ei opning; noko som vil seie at ekskresjon og næringsopptak går føre seg gjennom dei same kanalane.
Tirana
Tirana (albansk Tiranë) er hovudstad og den største byen i Albania. Offisielt har sjølve byen 418 495 innbyggjarar (2011), men uoffisielle overslag går så høgt som 700 000. Dei 14 tidlegare kommunane som i dag utgjer storkommunen Tirana, hadde til saman 557 422 innbyggjarar. Tirana er ein kommune i regionen med same namn og er hovudstad i regionen.
Tirana vart grunnlagt av den osmanske hærføraren Sulejman Pasha i 1614. Opphavet til namnet er usikkert; ein populær teori er at han er oppkalla etter Teheran etter Sulejman si erobring av Persia. I 1920 vart byen utnemnd til mellombels hovudstad, som eit kompromiss mellom dei nordlege og sørlege delane av Albania.
Administrativ inndeling
Den tidlegare bykommunen Tirana var delt inn i 11 administrative einingar, som i dag òg er kommunaleiningar:
Gustav Landauer
Gustav Landauer var ein anarkistisk tenkjar, revolusjonær aktivist og forfattar som var verksam i Tyskland.
Tirana
Tidlegare administrativ inndeling
Fram til år 2000 var den dåverande bykommunen Tirana hovudstad i distriktet Tirana. Den dåverande bykommunen omfatta berre sjølve byen Tirana.
Knut Torbjørn Eggen
Knut Torbjørn Eggen var ein tidlegare fotballspelar og fotballtrenar. Han var son til fotballtrenaren Nils Arne Eggen.
Gustav Landauer
Landauer gjekk inn for Pierre Joseph Proudhon sin anarkisme med mutualistisk (gjensidig) økonomi og var dermed kritisk mot Karl Marx og marxismen.
Knut Torbjørn Eggen
Eggen trente Fredrikstad Fotballklubb opp frå 2. divisjon, via Adeccoligaen og til Tippeligaen på tre år (2001-2003). Altså greidde han to opprykk på to forsøk. Han enda med å vinne cupfinalen 2006, noko som blei siste kampen hans for klubben. Han jobba som sportsdirektør i Rosenborg BK frå 2007 - 2008. Sidan 1. august 2008 var Eggen fotballtrenar på Wang Toppidrett i Moss. 1. desember 2008 gjekk Eggen inn i stillinga som utviklingsansvarleg i Moss FK. Her leidde han éi trening i veka for A-laget til klubben.
Gustav Landauer
Den anarkistiske visjonen basérer seg på sosial individualisme, med organisering i naturlege grupper, og dessutan på individa sin grad av medvit, slik at sosialismen ikkje kan bli verkeleg utan individuell læring, meinte Landauer.
Knut Torbjørn Eggen
Karriere som trenar
Per 31. oktober 2007
Gustav Landauer
Gustav Landauer deltok i den korte rådsrepublikken i München, der han vart drepen av høgreorienterte frikorps-styrkar, etter å ha vorte fengsla, trass i sine idéar om ikkje-vald.
Slimormar
Slimormar (Nemertea) er ei rekke triploblastiske dyr med bilateralsymmetrisk kroppsplan. Alle artane er botnlevande marine predatorar som fangar byttet sitt med ein lang og karakteristisk proboscis («snabel»). Gruppa omfattar for det meste veldig små dyr, men det er òg her me finn den lengste levande organismen som finst: kjempeslimormen Lineus longissimus kan bli heile 60 m lang i utstrekt tilstand.
Oppbygnad
Slimormar har lukka blodkarsystem og gjennomgåande tarm. Dei er usegmenterte, og har ein lang proboscis («snabel») dei kan trekka inn i svelget og skyta ut. Nokre artar har òg ein giftig pigg på snabelen sin.
Slimormar er hermafrodittiske, men formeirar seg kjønna.
Siri Bjerke
Siri Bjerke var ein norsk politikar frå Arbeidarpartiet. Ho var vararepresentant på Stortinget og sat som miljøvernminister, og deretter hatt leiande stillingar i Næringslivets Hovedorganisasjon og Innovasjon Norge.
Bjerke vart fødd i Oslo. Ho tok grunnfag i psykologi frå Universitetet i Oslo.
Siri Bjerke var varerepresentant på Stortinget for Oslo i periodane 1997-2001 og 2001-2005. Ho var statssekretær i Utanriksdepartementet i Gro Harlem Brundtland si tredje regjering og Thorbjørn Jagland si regjering.
Frå 17. mars 2000 til 19. oktober 2001 var Bjerke statsråd og sjef for Miljøverndepartementet (miljøvernminister) i Jens Stoltenberg si første regjering.
I perioden 2002-2005 var Bjerke direktør for næringspolitikk i Næringslivets Hovedorganisasjon. Frå 2005 arbeidde ho som divisjonsdirektør i Innovasjon Norge.
Bjerke døydde i 2012 etter lang tids kreftsjukdom.
Tore André Flo
Tore André Flo er ein norsk fotballspelar. Han er mest kjend for prestasjonane sine då han spela på Brann, Chelsea og det norske landslaget.
Då han gjekk frå Chelsea til Rangers blei han den dyraste norske fotballspelaren til då med ein overgangssum på 161 millionar kroner. Han er bror til Jostein Flo og fetter av Håvard Flo.
Zimbabwe
Zimbabwe er ein stat i det sørlege Afrika og har grense i sør mot Sør-Afrika, i aust mot Mosambik, i nord og vest mot Zambia og i sør og vest mot Botswana. Ved grensa mot Zambia ligg Victoriafalla, i Zambezielva.
Det har truleg vore menneske i Zimbabwe i over 100 000 år.
Tidlegare namn på Zimbabwe er Sør-Rhodesia og Rhodesia.
Klima
Zimbabwe har eit klima som i stor grad vert styrt av den intertropiske konvergenssona. Når dette tropiske regnområdet flyttar seg sørover får ein regnbyger, skyer og torevêr frå desember til mars. Savanneområdet får regn om lag annakvar dag, og om lag ein gong i veka kan ein få guti-vêr — yr og tåke — når kjøligare luft trenger seg inn frå søraust. Harare har ein normal årsnedbør på 831 mm.
Dagtemperaturane er høge året rundt, og i tørketida opp mot, men sjeldan over, 32 °C. Limpopodalen heilt søraust i landet kan derimot få høgare temperaturar. Tørketida varer frå juni til september, bortsett frå høgdedraga i aust som kan få ein vinterleg guti. Sidan det meste av landet ligg høgare enn 1000 m, kan nettene bli ganske så kjølige til å vere i tropane. Vanlegvis kjem ein ned i rundt 4-7 °C, men frost er derimot sjeldan.
Dublin
Dublin (irsk Baile Átha Cliath, 'Byen ved vidje-vadestaden', og Dubh Linn, 'Svart kulp', norrønt Dyflin) er den største byen på øya Irland og hovudstad i Republikken Irland. Han ligg omtrent midt på austkysten av Irland, ved munningen til elva Liffey og midt i County Dublin. Han vart grunnlagd som ein vikingbusetnad og har vore den viktigaste byen på øya sidan mellomalderen. I dag er han det økonomiske, administrative og kulturelle senteret på Irland og har ein av dei raskast veksande folketala av dei europeiske hovudstadane.
I ei spørjeundersøking av BBC som omfatta heile Europa i 2003 vart Dublin kåra til den beste europeiske hovudstaden å bu i og Irland det mest tilfredse landet.
Historie
Skriftlege kjelder om byen finst frå attende til om lag år 140. Geografen Klaudios Ptolemaios skreiv om byen under namnet Eblana.
Kring 840 kom vikingar frå Noreg, og bygde opp ein festning i området. Byen vart sete for eit norsk kongedøme. I 852 tok danske vikingar kontroll, og åra etterpå var pregar av kampar mellom irane og vikingane. Kontrollen over byen veksla, og ulike kjelder har mest kvar si vinkling på kven som kontrollerte byen. I Noreg vert ofte området ved Dublin omtala som eit norsk vikingskongedøme. I Irland og Storbritannia omtalar ein vikingane som Danes, eller danskar. Vikingherredømet heldt fram til 1014, då irane sigra i slaget ved Clontarf.
I 1169 byrja engelskmennene å ta kontroll over Irland. Richard de Clare, andre jarl av Pembroke (kjend som Strongbow), tok fyrst Wexford, Waterford og størstedelen av Leinster, og deretter Dublin. Henrik II av England kom til øya i 1171, og gav Dublin sitt fyrste bybrev.
På 1700-talet hadde Dublin ei stordomstid. Dei rikare delane av ibuarane la stor vekt på ven arkitektur. Mange nye gater, parkar og plassar vart laga til. I 1783 vart byen sete for det fyrste sjølvstendige irske parlamentet. Skipnaden vara berre fram til 1800, då Unionsakta gjeninnførte styre frå London. Sjølv i tidsrommet 1793-1800 var det store konfliktar, fordi britane heldt på den utøvande makta. Uroa toppa seg i eit mislykka opprør i 1798 (sjå Det irske opprøret i 1798).
Siátista
Siátista (gresk Σιάτιστα) er ein distriktsby og ein tidlegare kommune i periferieininga Kozáni i Vest-Makedonía i Hellas. Siátista inngår frå 2011 som ei kommunaleining i kommunen Vóio, der han er hovudsete.
Dublin
Den gamle parlamentsbygningen
Parlamentsbygningen var det første offentlege bygget som vart reist i stordomstida på 1700-talet. Det vart påbyrja i 1729 etter teikningar av Edward Lovat Pearce, og vert rekna som eit av dei beste døma på den rådande stilen i tida. Det autonome irske parlamentet heldt til her frå 1783 til 1800. Nasjonalbanken, Bank of Ireland, tok over bygningen i 1804.
Siátista
Ved folketeljinga i 2011 hadde kommunaleininga Siátista 6 247 innbyggjarar, medan tettstaden med same namn hadde 5 490 innbyggjarar.
Dublin
Tollbygningen
Tollbygningen vert av av mange rekna som den finaste bygningen i Dublin. Han vart teikna av James Gandon, og fullført i 1791. Han vart sett i brann i 1921, under borgarkrigen, men er restaurert.
Dublin Castle
Slottet Dublin Castle vart bygd mellom 1208 og 1220. Det var bustad for dei engelske visekongane. Det vert i dag nytta til mellom anna innsetting av presidenten og andre viktige statstilstelningar.
Four Courts
Rettsbygningen, Four Courts, vart oppført frå 1786 etter teikningar av Thomas Cooley med endringar av James Gandon. Han vart nesten fullstendig øydelagt under borgarkrigen, men er restaurert.
Kilmainham fengsel
Kilmainham fengsel vart bygd etter modell av moderne, opne fengsel i USA. Planløysinga er slik at vaktene skal kunne sjå alle cellene, det er òg lyst og luftig. Under hungersnauda på 1840-talet var fengselet ein av dei stadane ein var garantert å få mat, dermed gjorde mange hungersråka seg til forbrytarar for å hamne her. Etter Påskeopprøret i 1916 vart fleire av leiarane fengsla og seinare avretta i Kilmainham. På grunn av dette er fengselet no gjort om til museum om fridomskampen til Irland, med spesiell vekt på leiarane frå 1916.
General Post Office
Hovudpostkontoret (General Post Office, eller berre GPO på folkemunne), som ligg i hovudgata O'Connell Street, vart fullført i 1818 etter teikningar frå Francis Johnston. I tillegg til å vere ein flott bygning er det mest kjend for å vere staden der sjølvstendeerklæringa vart lesen opp under Påskeopprøret i 1916. Det er sett opp ein minneplakett på fasaden og ein statue i sentralhallen.
Kristkyrkja
Christ Church Cathedral har opphav i ein katedral reist på 1000-talet. Jarlen av Pembroke, Strongbow, erstatta han med eit større bygg reist frå 1172 til omkring 1220. Det meste av katedralen i dag er frå 1800-talet, men delar av mellomalderkatedralen er bevart. Ved Reformasjonen vart ho ein anglikansk katedral, og er det framleis.
St. Patricks katedral
St. Patricks katedral vart grunnlagd i 1190. Etter ein brann på 1300-talet vart mykje gjennoppbygd, og det er òg ein del andre seinare element. Eit paveleg universitet var knytt til katedralen frå 1320 inntil det vart stengt av Henrik VIII ved Reformasjonen. På 1600-talet brukte Oliver Cromwell sine styrkar katedralen som stall for hestane sine. Katedralen er den lengste kyrkja på Irland, med ei indre lengd på omkring 90 meter. Ho rommar mange historiske minnesmerke og gravmonument. Forfattaren Jonathan Swift var dekan for katedralen frå 1713 til 1745, og preikestolen han brukte står framleis. Han er òg gravlagd i kyrkja.
Nasjonalmuséet
Nasjonalmuséet rommar mange lekamar frå keltisk tid, og har ein historisk seksjon som mellom anna rommer den permanente utstillinga «Vegen til sjølvstende», med fokus på perioden 1900 til 1923.
Phoenix Park
Ein sektor av byen mot aust og aust-nordaust består av ein stor park med store grassletter innimellom eiketre og få bilvegar. Dublin Zoo og residensen til USA sin ambassadør ligg i parken. Det er ei oppleving å leige hest og sjå parken frå hesteryggen.
St.Stephens Green
St.Stephens Green er ein idyllisk park like sør for sentrum med plenar, fleire vatn og planter.
Grand Canal og Royal Canal
Det er bygd kanalar på nord- og sørsida av sentrum som begge går tvers over Irland til vestkysten. Det er mogeleg å leige kanalbåtar for kortare eller lengre turar på kanalane.
Michael Howard
Michael Howard er ein britisk politikar for Det konservative partiet i Storbritannia. Han er eit mangeårig medlem av det britiske parlamentet og har tidlegare tenestegjort som arbeidsminister, miljøminister og innanriksminister i regjeringane til Margaret Thatcher og John Major.
Michael Howard blei fødd i Wales som son av jødiske innvandrarar frå Romania. Han blei parlamentsmedlem i 1982 for valkretsen Folkestone and Hythe. I 1985 blei han undersekreterær for handels- og industridepartementet. Etter valet i 1987 blei han minister for Local Government.
I 1990 blei Howard med i regjeringa då han erstatta Norman Fowler som arbeidsminister (Secretary of State for Employment). Etter valet i 1992 blei han miljøvernminister og innanriksminister (home secretary) i 1993, ei stilling han hadde til dei konservative tapte valet i 1997. Då John Major gjekk av som partileiar etter valnederlaget var Howard ein av kandidatane til å overta stillinga, men kom sist av fem i den første valrunden, og valde då å støtta William Hague.
Howard vart vald til leiar for Dei konservative 6. november 2003 som einaste kandidat etter at Iain Duncan Smith tapte eit tillitsvotum ei veke tidlegare. Etter nok eit konservativt valnederlag i 2005 gjekk Howard av og David Cameron blei ny partileiar.
Katsuyuki Miyazawa
Katsuyuki Miyazawa er ein tidlegare japansk fotballspelar.
Han spela for klubbane Urawa Reds, Albirex Niigata og Montedio Yamagata.
Konveksjon
Når ein del av ei væske får mindre tettleik vil den stige på grunn av gravitasjonen. Når eit volum av ei væske stig vil det presse bort tilsvarande volum av den same væska. Væska som blir pressa bort vil så strøyme til det området som den stigande væska forlèt. Dette fører til ein sirkulær straum i væska, ein indre straum.
Til dømes når vatn blir varma opp i ei panne på ein komfyr, virkar det som om alt vatnet blir varma opp samtidig. Varmen i botn av panna varmar opp det næraste vatnet via konduksjon og stråling, og dette oppvarma vatnet får dermed mindre tettleik, stig, og lèt kaldare vatn søkke ned til botn av panna. Medan vatnet stig overfører det noko av varmen til vatnet i midten og toppen av panna. Når det blir avkjølt, blir det tyngre og søkk ned igjen til botn, der det igjen blir varma opp og prosessen startar på nytt. Vatn er derimot den einaste væska som ikkje alltid blir lettare når den blir varma opp. Når vatnet er nær frysepunktet utvidar ikkje vatnet seg viss det blir varma opp eit par grader, og vil heller ikkje stige. Dette forklarar korleis fisk kan overleve om vinteren i islagte vatn, fordi det tyngre og varmare vatnet er på botn av innsjøen. Konveksjon gjer at det varmare vatn søkk på grunn av gravitasjonen.
Eit anna eksempel på konveksjon er termalar
Det er ikkje berre væsker, gassar og plasma som oppfører seg som flytande substansar, men òg store faste lekamar som Jorda sin mantel oppfører seg som ei væske på ein lang tidsskala, og under høgt trykk og temperatur. Varmekonveksjon kan oppstå ved temperaturskilnadar enten internt i ei væske eller mellom to forskjellige væsker. Andre kjelder til tettleiksvariasjonar kan vere konsentrasjonsendringar av stoff som til dømes salinitet eller ved at eksterne krefter virkar på væska.
Konveksjon er ein av tre mekanismar som kan overføre varme. Dei andre er konduksjon og stråling. Konveksjon kan oppstå både i atmosfæren, i havet og i mantelen til jorda.
Fri og tvungen konveksjon
Ein skil mellom fri og tvungen varmekonveksjon
Fri konveksjon er konveksjon der ei væske kjem i rørsle på grunn av tettleiksskilnadar (til dømes at det oppstår temperaturskilnadar internt i væska). Døme på dette er varmluft som stig frå ein omn.
Ein av dei grunnleggande vilkåra for fri konveksjon er at den oppvarma væska får oppdrift og stig, medan den kaldare væska søkk. Fri konveksjon skjer i ei væske eller gass som utvidar seg eller trekkjer seg saman som følgje av temperaturendringar når dette skjer i eit akselerasjonsfelt som gravitasjon. Den lokale tettleiksendringa fører til at oppdriftskrefter skapar straumar i væska. Utan gravitasjon vil ikkje fri konveksjon oppstå, fordi oppdrifta ikkje lenger blir gjeldande.
Tvungen konveksjon skjer når ei væske kjem i rørsle som følgje av ei ekstern kraft (som ei pumpe eller vifte). Når vi bles på maten for å avkjøle den er det tvungen konveksjon.
Konveksjon ved ei overflate
Den lokale varmefluksen i ei væske som strøymer over ei flate er utrykt som
der:
Den totale varmeoverføringa q blir så rekna ut som integralet av q'' over overflatearealet,
Her er A arealet av overflata.
Konveksjon i atmosfæren
Solstråling varmar opp jordoverflata, og denne varmen blir så overført til lufta ved konveksjon. Når eit luftlag får nok varme frå jordoverflata, utvidar lufta seg, blir lettare, får oppdrift og stig oppover i atmosfæren. Kaldare og tyngre luft søkk under lufta som stig, og blir òg varma opp og stig. Den varme lufta blir avkjølt når den når dei høgare og kaldare områda av atmosfæren, og blir tyngre. Sidan den ikkje kan søkke igjennom den stigande lufta under seg, flyttar den seg sidevegs før den byrjar å søkke. Når lufta når bakken igjen blir den varma opp på ny og dradd tilbake til der den byrja å stige første gong. Desse konveksjonsstraumane fører til lokal vind, termalar, syklonar og torevêr. På større skala skapar konveksjonen det globale atmosfæriske sirkulasjonsmønsteret
Eit enkelt område av luft med stigande og søkkande luftstraumar blir kalla ei konveksjonscelle.
Konveksjon i havet
Solstrålinga påverkar òg havet. Varmt vatn frå ekvator har ein tendens til å strøyme mot polområda, medan kaldt polarvatn strøymer tilbake mot ekvator. Konveksjon i havet oppstår òg ofte som følgje av endring av salinitet, kjend som termohalin konveksjon. Denne prosessen er svært viktig for den termohaline sirkulasjonen. I desse tilfella er det mogeleg at relativt varmt og salt vatn søkk, medan kaldare og ferskare vatn stig og dermed snur oppned på varmetransporten.
Konveksjon i mantelen
Konveksjon i Jorda sin mantel er dei drivande kreftene bak platetektonikk. Men, i motsetnad til dei meir kjende døma som kokande suppe, kjem mesteparten av varmestraumen frå mantelen sjølv. Kjelda til denne varmen er radioaktiv nedbryting av kalium. Dette har ført til at platetektonikken på Jorda har kunne halde på mykje lenger enn visst dei berre var driven varme som var igjen frå då Jorda blei danna.
Konveksjonsmønster
Konveksjon, særleg Rayleigh-Bènard konveksjon, der den konvektive væska ligg mellom to faste horisontale plater, er eit nyttig eksempel på eit konveksjonsmønster. Når ein kjem over ein kritisk verdi av Rayleightalet, går systemet igjennom eit todelingssystem frå eit stabilt konduksjonsstadium til eit konveksjonsstadium. Visst ingen andre væskeparameterar enn tettleiken er avhengig av temperatur, vil straummønsteret vere symmetrisk, og like store volum som stig vil og søkke. Dette er kjend som Boussinesq konveksjon Visst temperaturskilnaden mellom toppen og botn av væska er større, vil parameterar som viskositet byrje å variere i laget. Dette øydelegg symmetrien i systemet og endrar rørslemønsteret frå å vere stripeforma til å bli heksagonalt.
Visst Rayleightalet aukar vidare over den verdien der konveksjonen først starta, kan systemet gjennomgå fleire todelingar, der ein etter kvart kan få spiralmønster.
Jamska
Jamsk (stundom kalla Jämtska) eller Jamtsk (på norsk) er ein dialekt som vert tala i Jamtland, Sverige. I motsetnad til svensk vert han rekna til dei vestnordiske språka. Eit særtrekk med jamsk grammatikk er den følgjerette bøygninga av dativ, som på dalmål, mange norske målføre, islandsk og tysk.
Språklege særtrekk
Jamska er eit jamvektsmål med apokope av overvektsord og samsvarar på slik med dei fleste formene av trøndske målføre. Jamska har tjukk l av historisk l og rð. Diftongane ei, øy og au er bevarte i dei fleste dialektane. Det er mykje bruk av dativ. Av pronomen er det verdt å merke seg je (‘eg’), dæ (‘de’) og mæ (‘vi’, ‘me’).
Ájos Jeórjos på Kérkyra
Ájos Jeórjos (gresk Άγιος Γεώργιος) er ein tidlegare kommune nordvest på øya Kérkyra i periferieininga Kérkyra i periferien Dei joniske øyane i Hellas. Ájos Jeórjos vart innlemma i kommunen Kérkyra i 2011, men inngår frå 2019 som ei kommunaleining i kommunen Nord-Kérkyra.
Jalal El-Gharbi
Jalal El-Gharbi er ein norsk fotballspelar av marokkansk opphav. Han spelte på Vålerenga frå han var fem år gamal og tok steget til A-laget i 2006-sesongen. Kontrakten med Vålerenga blei avslutta hausten 2007, etter at han hadde vore leigd ut til Moss Fotballklubb heile sesongen.
Fylkesveg 516
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Bakgrunnsstoff
Fylkesvei 516
Tomoyuki Yoshino
Tomoyuki Yoshino er ein tidlegare japansk fotballspelar.
Han spela for klubbane Urawa Reds, Shonan Bellmare, Yokohama FC og Gainare Tottori.
Frøyland
Frøyland er ein matrikkelgard i Time kommune på Jæren i Rogaland fylke. Første gong Frøyland vert nemnd i skriftlege kjelder er i 1379 og opphavleg form var Frøyjutland. Stadnamnet Frøyland kjem av den norrøne guden Frøy, som er guden for grøde og vokster. I førkristen tid trur historikarar at det kan ha vore ein heidensk heilagdom, kanskje eit hov på Frøyland som kan ha samla folk også frå grannelaget.
Áskio i Kozáni
Áskio (gresk Άσκιο) er ein tidlegare kommune i periferieininga Kozáni i Vest-Makedonía i Hellas. Áskio inngår frå 2011 som ei kommunaleining i kommunen Vóio.
Frøyland
Frøyland ligg nedtil det nesten 1 mil lange Frøylandsvatnet. Området består av store, fruktbare jordbruksområde og bustadområde. Frøyland utgjer den største delen av arealet på tettstaden Kvernaland. Opphavleg låg tettstaden godt innanfor grensene til Frøyland. Men litt etter litt voks tettstaden over til grannegardane og over kommunegrensa til Orstad.
Ved Frøylandsåna på Frøyland starta Ole Gabriel Kverneland si første smie som blei opptakten til O.G. Kvernelands Fabrik (Kverneland Group). I dag er den opphavlege smia eit museum.
Frøyland IL er eit aktivt idrettslag for området, med Frøyland Stadion som heimebane. Frøyland er også namnet på skulekrinsen for tettstaden.
Frøyland og Orstad kyrkjelyd er den fyrste kyrkjelyden innan Den norske kyrkja som utgjer eit eige sokn på tvers av kommunegrenser. I desember 2008 blei Frøyland og Orstad kyrkje ferdigstilt. Kyrkja er plassert på Orstad, rett ved grensa til Frøyland.
Det har vore fleire periodar med diskusjon om namnet på tettstaden. Sjå meir om dette på Kvernaland.
MS «Bourbon Dolphin»
MS «Bourbon Dolphin» var eit ankerhandteringsskip eigd av reiarlaget Bourbon Offshore Norway i Fosnavåg. Skipet var bygd ved Ulstein Verft i 2006 og var av typen «Ulstein A102.». Skipet kantra under ankring av flyteriggen Transocean Rather om lag 75 nautiske mil nordvest for Shetland, klokka 18.20 den 12. april 2007. Sju av mannskapet på 15 blei redda i live, tre blei funne omkomne og fem rekna som sakna. Dei overlevande blei transportert til Lerwick på Shetland. Augevitne fortalde at ankerkjettingen kom over på babord side og drog båten rundt.
Søndag 15. april kl. 22.16 sokk «Bourbon Dolphin» på 1100 meters djupne.
Nasal
Ein nasal er ein konsonant som blir danna med at munnhola er heilt lukka, ved at velum (den mjuke ganen) er senka, men slik at lufta kjem ut av nasen i staden. Nasale lydar i norsk er /m, n, ŋ/, skilnaden dei i mellom kjem av at munnhola er lukka på ulike stader, bilabialt, dentalt eller velart. I dei fleste språk er nasalane stemt, men i nokre språk, t.d. islandsk og nordsamisk har også ustemte nasalar.
Kristin Hille Valla
Kristin Hille Valla er ein norsk politikar for Senterpartiet.
Frå 16. oktober 1989 til 3. november 1990 var Kristin Hille Valla statsråd og sjef for Miljøverndepartementet (miljøvernminister) i Jan P. Syse si regjering.
Ho var medlem av kommunestyret i Nes i Buskerud frå 1983 til 1987. Frå 1987 til 1991 var ho medlem av fylkestinget i Buskerud. I 2001 blei ho utnemnd til fylkesmann i Oppland.
Triploblastiske dyr
Hjå triploblastiske dyr delar blastula seg i tre vevlag embryonalt: Endoderm og ektoderm, som høvesvis sit på inn- og utsida av kroppen, og mesoderm, som sit mellom desse to laga. Endodermen utviklar seg seinare hovudsakleg til epitelvev på innsida av kroppen, medan ektodermen generelt vert nervesystem og epitelvev. Mesodermen utviklar seg til det vevet som ligg mellom dei ulike epitellaga: skjelettvev, musklar, ekskresjonsorgan, raude blodceller, delar av nyrer osb.
Kristin Hille Valla
Frå 1987 til 1991 var ho andre nestleiar i Senterpartiet.
Utanfor politikken har ho hovudsakleg arbeidd som lærar i Dovre og Nesbyen. Frå 1991 til 1998 var ho fylkesskulesjef i Oppland, og frå 1998 til 2000 var ho direktør i KS.
Density 21.5
Density 21.5 er eit verk for solo tverrfløyte, skriven av Edgard Varèse i 1936 (revidert i 1946). Verket blei laga for fløytisten Georges Barrère, til premieren av platina-fløyta hans. Verket er basert på to melodiske idear: Ein modal og ein atonal.
Bøheringen
Springaren Bøheringen er ein slått som er spela i Telemarkstradisjon, men kjernepunkt i Bø i Telemark. Slåtten er bygd saman av to eldre slåttar, den eine frå Vinje, den andre frå Seljord. Denne slåtten er ein gamal springar etter Jon Kjos. Storforma er truleg bygd ut av Leiv Sandsdalen eller Halvor Flatland. Slåtten har vore mykje nytta av Torkjell Haugerud og Olav Groven.
Variantgruppa
Slåtten er registrert som nr 513 i springar-bolken av Hardingfeleverket. Storslåtten er sett saman av variant a og b. Slått c og g er sjølvstendige variantar av a og b.
Oosterschelde
Oosterschelde («Aust-Schelde») er eit estuar i Zeeland i Nederland mellom Schouwen-Duiveland og Tholen i nord og Noord-Beveland og Zuid-Beveland i sør.
Mellom Schouwen-Duiveland og Noord-Beveland er det to vegsamband, Oosterscheldedam i vest og Zeeland-brua i aust.
Stormflodbarrière og demning
Etter Nordsjøflaumen i 1953 vart det avgjort at ein skulle stengje Oosterschelde med ei demning og ein barriere. Oosterscheldekering (Oosterscheldebarrièren), mellom Schouwen-Duiveland og Noord-Beveland, er den største av 13 barrièrar i Deltaprosjektet, og vart bygd for å verne store område av Nederland frå flaum. Ein fire kilometer lang seksjon har store sluser som normalt er open, men som kan lukkast under ugunstige vêrtilhøve.
Oosterschelde nasjonalpark
Sidan 8. mai 2002 har heile Oosterschelde vorte ein nasjonalpark. Grensene er ved dika i Schouwen-Duiveland, Tholen og Sint-Philipsland, Noord-Beveland og Zuid-Beveland, og demninga i Deltaprosjektet. Med eit areal på 370 km² er han den største nasjonalparken i Nederland. Den totale kystlengda er 125 km.
Parken består hovudsakleg av saltvatn i Oosterschelde, men inneheld nokre slamflater, enger og grunner. På grunn av det varierte dyrelivet, inkludert unike artar for regionen, er parken populær hos dykkarar. Andre aktivitetar er segling, fiske, sykling og kikking på fuglar.
Stromboli
Stromboli er ei lita vulkansk øy i Tyrrenhavet, utanfor kysten av Sicilia. Ho inneheld ein av tre aktive vulkanar i Italia. Øya høyrer til øygruppa Dei eoliske øyane, ein vukanboge nord for Sicilia. Namnet på øya er ei forvrenging av det opphavlege greske namnet Στρογγύλη (Stroggúli), som ho fekk på grunn av den runde, svulmande forma. Øya har i dag mellom 400 og 750 innbyggjarar.
Stromboli er 924 meter på det høgaste, men stig faktisk over 2 000 meter frå djuphavsbotn. Det er tre aktive krater på toppen. Eit geologisk kjennemerke til vulkanen er Sciara del Fuoco («Eldstraumen»), som er ein stor hesteskoforma søkk som er skapt av fleire kollapsar dei siste 13 000 åra på nordvestsida av kjegla.
Vulkanen er uvanleg på grunn av den lange tida han nesten kontinuerleg har hatt utbrot. Dei siste 2000 åra har vulkanen hatt det same utbrotsmønsteret, der ein har eksplosjonar på toppen med små til moderate utbrot av glødande vulkanske bomber med intervall frå minutt til timar. Dette karakteristiske stromboliske utbrotet, som det vert kalla, vert òg observert hos andre vulkanar andre stader i verda. Utbrot frå kratera på toppen varer vanlegvis berre nokre sekund med små utbrot av oske, glødande lavafragment og steinar opp til eit par hundre meter opp i lufta. Stromboli sine utbrot er nesten berre eksplosive, men ein har hatt tilfelle med lavastraum. Eit slikt tilfelle hadde ein i 2002 for første gong på 17 år, og i februar 2007. Stundom får vulkanen derimot mykje større utbrot. Det største utbrotet dei siste hundre åra skjedde i 1930 og resulterte i tap av fleire menneskeliv og bygningar på grunn av fallande vulkanske bomber. Større utbrot skjer med mellomrom på år til tiår, og det siste store utbrotet oppstod i 2002, noko som førte til at øya vart stengd for alle bortsett frå dei fastbuande i fleire månader. Utbrotet starta med lavastraumar (29. desember 2002) langs Sciara del Fuoco-sida som raskt nådde sjøen. 30. desember 2002 kollapsa stein frå Sciara del Fuoco og førte til to jordskred og fleire tsunamiar. Den høgaste bølgja var 10 meter høg og førte til store øydeleggingar i landsbyen Stromboli. 5. april 2003 førte ein kraftig eksplosjon frå krateret på toppen til at stein vart kasta heilt til landsbyen Ginostra og øydela fleire hus. Utbrotet enda i juli 2003.
27. februar 2007 opna to nye krater på øya med lavastraumar ut i sjøen frå eitt av dei.
Diploblastiske dyr
Hjå diploblastiske dyr deler blastula seg i to vevlag embryonalt: Endodermen, som sit på innsida av organismen, og ektodermen, som sit på utsida. Endodermen utviklar seg seinare hovudsakleg til epitelvev på innsida av kroppen, medan ektodermen generelt vert nervesystem og epitelvev.
Nesledyr og ribbemaneter er dei einaste nolevande diploblastiske dyra.
Crispo
Crispo er ein sjokolade som Nidar AS lagar og distribuerer.
Produktet vart introdusert i 1958 på fabrikken til Bergene på Rodeløkka i Oslo. Då Nidar og Bergene sameina, vart produksjonen av Crispo flytta til fabrikkane til Nidar i Trondheim. Det blir selt rundt fem millionar Crispo kvart år i Noreg.
Crispo blir framstilt ved at mjølkesjokolade blir blanda med «sprø krisp» av ris. Blandinga blir så helt i former som blir førte gjennom ristebord. Desse spreier sjokoladen utover forma, før formene blir køyrte gjennom fleire kjølekanalar. Sjokoladen blir så helt ut av formene og over på eit band der han blir pakka i emballasje.
Crispo-variantar
Det var berre ein variant av Crispo i sal fram til 1995, då vart storplata av Crispo introdusert. Januar 2007 lanserte Nidar Crispo som ein liten sjokolade; «Crispo bar». Denne kunne ein finna i fem ulike design.
Agrós
Agrós (gresk Αγρός) er ein landsby nordvest på øya Kérkyra i periferieininga Kérkyra i periferien Dei joniske øyane i Hellas. Agrós var hovudsete i den tidlegare kommunen Ájos Jeórjos, som no er ei kommunaleining i kommunen Nord-Kérkyra.
Yohei Nishibe
Yohei Nishibe er ein japansk fotballspelar.
Han har spela for klubbane Urawa Reds, Kashima Antlers, Shimizu S-Pulse, Shonan Bellmare og Kawasaki Frontale (2019).
Genichi Takahashi
Genichi Takahashi er ein tidlegare japansk fotballspelar.
Han spela for klubbane Urawa Reds og Montedio Yamagata.
Julius Martov
Julius O. Tsederbaum var ein russisk politikar og revolusjonær som blei leiar for mensjevikane i Russland tidleg på 1900-talet.
Håkon Unge
Håkon Unge eller Håkon Håkonsson Unge, fødd i Bergen 10. november 1232, død i Tønsberg 30. april (eller 5. mai) 1257, var formelt norsk samkonge i åra 1240-1257. Håkon Unge var son av kong Håkon IV Håkonsson (1204-1263) og dronning Margrete Skulesdotter (død 1270). Håkon Håkonsson den eldre vart òg kalla «Håkon Gamle», for å skilja han frå Håkon Unge.
Julius Martov
Martov kom tidleg med i det illegale arbeidet mot tsarismen, som medlem i det russiske sosialdemokratiske partiet (RSDRP). Han blei forvist til Sibir, ikkje langt unna ein annan forvist som heitte Vladimir I. Uljanov. Desse to hadde ein viss kontakt, og forholdet mellom dei skulle bli livslangt men konfliktfylt.
Tsederbaum, som brukte dekknamnet Martov, drog etter forvisninga i eksil, og blei saman med Uljanov (betre kjend som Vladimir Lenin) med i styret for partiavisa Iskra (Gneisten). Dei politiske motsetningane mellom dei kom for ein dag på partikongressen i London i 1903. Lenins forslag til nye strenge organisasjonsprinsipp blei først nedstemt, men tilhengarane hans fekk fleirtal under vala, og kalla seg deretter bolsjevikar, fleirtalsmenn. Martov og mindretalet blei kjende som mensjevikar, mindretalsmenn. Partiet var frå no delt i to fraksjonar, som seinare blei to ulike parti, sjølv om leninistane/bolsjevikane ikkje begynte å kalle seg kommunistar før i 1918.
Martov argumenterte sterkt mot at partiet skulle styrast etter ein slags unntakslover som gav leiinga farleg stor makt. Han fekk støtte bl.a. frå Lev Bronstein (Lev Trotskij) og Rosa Luxemburg.
Haredisk jødedom
Haredisk jødedom eller ultraortodoks jødedom er ei fløy av ortodoks jødedom som har eit fundamentalistisk syn på den religiøse tradisjonen og som oftast er sterke motstandarar av sekularisme og i større eller mindre grad andre sider ved det moderne vestlege samfunnet. Blant ḥarediske jødar finst det eit relativt vidt politisk spenn — til dømes er mange ḥarediske grupper sterkt sionistiske, medan andre grupper (som t.d. Neturei karta) er erklærte motstandarar av staten Israel. Hovudtendensen, politisk sett, er at ḥaredím sympatiserer med høgresida i generelle politiske spørsmål.
Julius Martov
Da første verdskrigen begynte, stemte begge dei sosialdemokratiske fraksjonane i nasjonalforsamlinga Dumaen mot krigskredittar. Men snart utvikla det seg ei «defensistisk» fløy blant mensjevikane. Martov sine venstre-mensjevikar heldt likevel fast på krigsmotstanden.
I mars 1917 braut tsarismen saman, og det blei oppretta ei provisorisk regjering. Samtidig gjenoppstod arbeidarråda, sovjeta, som hadde oppstått første gongen under revolusjonsforsøket i 1905.
Den provisoriske regjeringa var svak. Dens fremste feil var at den forsøkte å halde fram med krigen.
I november gjennomførte bolsjevikane sitt kupp under parolen «All makt til sovjeta», og den provisoriske regjeringa fall nesten utan sverdslag. Martov, som var einig i at ei ny mellombels regjering måtte utgå fra sovjeta, kravde regjeringsrepresentasjon frå alle partia som var representerte der, og ikkje berre eitt.
Valet til grunnlovgivande forsamling blei halde. Men da det viste seg at bolsjevikane berre fekk 25 prosent av stemmene, og bondepartiet SR fekk over 50 prosent, oppløyste bolsjevikane forsamlinga. Martov protesterte, og kravde ei samlingsregjering av alle venstrepartia.
Dei mensjevikiske avisene blei stengde ei etter ei, sjølv om Martov da borgar- og intervensjonskrigen begynte fordømte dei såkalla «kvite» generalane og deira vestlege hjelparar, og oppfordra til aktivt forsvar for revolusjonen og sovjet-regjeringa.
Mens borgerkrigen varte, blei Martovs mensjevikar halvveges tolererte. Men da den var over blei mange arresterte eller drivne i eksil, blant dei Martov.
Ved borgerkrigens slutt var stemninga i Russland ifølgje historikaren Isaac Deutscher slik at mensjevikar og anarkistar utan tvil ville vunne eit fritt val. Men Lenin og Trotskij stod no fast på eittpartidiktaturet.
Martov slo seg ned i Berlin, der han framleis var aktiv, både i den mensjevikiske eksilorganisasjonen og i den såkalla To-og-ein-halv-internasjonalen av venstresosialistiske parti, til han døydde i 1923.
I dag den demokratiske venstresosialismen som Martov stod for det einaste levedyktige alternativet til kapitalismen, mens eittpartidiktaturet blir avvist av praktisk talt alle på venstresida.
Viktige verk av Martov er mellom andre desse:
Håkon Unge
Den norske tronarvingen Håkon Unge fekk kongstittel i 1240 då hertug Skule gjorde opprør for å krevja det norske kongedømet for seg selv. Opprøret mislukkast. Håkon Unge vart gift med Rikitsa Birgersdotter av Bjälboætta i Oslo i 1251. Rikitsa var dotter av den mektige svenske jarlen Birger Magnusson. Birger jarl var grunnleggjar av Stockholm, far til to søner som båe vart kongar av Sverige og styrte sjølv som Sverige sin reelle herskar som formyndarregent frå 1248 og til han døydde i 1266.
Ekteskapet var ein dynastisk allianse mellom det norske og det svenske kongedømet. Giftarmålet kan sjåast som eit forlenging av fredsavtala frå 1249 som sa at «det skulle vera fred mellom Noreg og Sverige, uvener av den eine eller den andre skulle ikkje trivast eller tolast i den andre sitt rike.»
Deira einaste barn var Sverre Håkonsson (1252-1261). Han døydde berre 9 år gamal.
Helgelands Blad
Helgelands Blad er ei lokalavis som kjem ut i Sandnessjøen og som dekkjer kyststròka på Helgeland, spesielt frå Midthelgeland og nordover. Ho kjem ut måndag, onsdag og fredag ettermiddag.
Dagleg leiar og ansvarleg redaktør er Einar Mørch.
Historie
Avisa vart første gong utgjeven i 1904. Den første redaktøren i Helgelands Blad var Kristoffer Forfang, redaktør frå 1904-1939. Då Kristoffer Forfang døydde overtok sonen hans, Kalf Forfang, sidan sonen hans igjen, Svein Forfang. 1.august 1995 overtek Håvard Eide som sjefsredaktør. Han er den fyrste utanfor familien Forfang som entrar leiarposisjonen i avisa. Eide sit eit åremål då familien ikkje vil flytte frå Mosjøen. Han legg grunnen for den moderne avisa av i dag.
Stolmen
Stolmen er den fjerde største øya i Austevoll kommune i Vestland. Som dei fleste andre øyer ute mot kysten er kjenneteiknet nakne knausar, lyngheier og litt skog. Det høgaste punktet på Stolmen heiter Såta og er om lag 60 meter høgt.
Busetnadane på Stolmen heiter Våge, Aarland, Stangeland, Mølna, Kvalvågen og Valhammar.
Øya hadde 206 innbyggjarar per januar 2007.